《送人归老江西为于中书霈作》
明代·曹义

清时解组雪盈头，归去家山正值秋。黄叶西风添逸兴，残蝉疏雨送行舟。

篱边旧业存松菊，江上新盟狎鹭鸥。从此梦回云路远，林泉杖屦纵遨游。

作者简介：（1390—1460）明扬州府仪真人，字敬方。正统中以燕山左卫指挥佥事累功至都督佥事，副巫凯守辽东。凯卒，代为总兵官。数与兀良哈战，进都督同知，累官左都督。在边二十年，谨守边陲，辽人安之。英宗复辟，封丰润伯。